CELEX: 32021R0957
Language: bg
Date: 2021-05-31 00:00:00
Title: Регламент за изпълнение (ЕС) 2021/957 на Комисията от 31 май 2021 година относно класирането на някои стоки в Комбинираната номенклатура

15.6.2021   
               
               
                  BG
               
               
                  Официален вестник на Европейския съюз
               
               
                  L 211/48
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/957 НА КОМИСИЯТА
         от 31 май 2021 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 31 май 2021 година.
            
               
                  За Комисията,
               
               
                  от името на председателя,
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Изделие с овална форма с дължина приблизително 180 cm и широчина приблизително 95 cm в най-широката си част. Състои се от хлабаво плетена текстилна тъкан, създаваща структура подобна на мрежа, прикрепена към надуваема тръба от пластмаса, служеща за основа на текстилната тъкан. От едната страна на тръбата се прикрепя надуваема възглавница от пластмаса. Тръбата и възглавницата са напълно покрити с тъкан текстил от прежда от синтетични нишки.
                        Външната повърхност на изделието е изцяло от текстилни материали, които обемно преобладават спрямо пластмасата. По-специално, структурата подобна на мрежа, в която лежи ползвателят, е изключително от текстилен материал. Пластмасите обаче преобладават спрямо текстилните материали като тегло и стойност.
                        Изделието е предназначено да плава във вода, подобно на надуваем воден дюшек.
                        Вж. изображението  (*1).
                     
                     
                        6306 90 00 
                     
                     
                        Класирането се определя от разпоредбите на Общи правила 1, 3, буква б) и 6 за тълкуване на Комбинираната номенклатура (КН), от забележка 7, буква е) към раздел XI от КН и от текстовете на кодове по КН 6306  и 6306 90 00 .
                        Изделието е съставна стока, състояща се от различни материали (текстилни тъкани и пластмаса) по смисъла на Общо правило 3, буква б).
                        Изключва се класиране в код по КН 3926 90 97  като други изделия от пластмаса, тъй като изделието има обективните характеристики на текстилно изделие, когато се разглежда, докосва или на него се лежи поради материала на външната си повърхност, представляващ изключително текстилен материал. Въпреки че пластмасата играе важна роля във връзка с използването на изделието като плаващо средство, подобните на мрежа тъкани в средата са от основно значение, за да може човек да лежи върху средството, докато плава. Следователно като цяло текстилните материали (външен материал на повърхността, подобна на мрежа тъкан) придават на изделието основните му характеристики по смисъла на Общо правило 3, буква б).
                        Като се имат предвид обективните характеристики на изделието (предназначено да се носи на различни места и да се използва там временно, леко, лесно за транспортиране и привеждане в състояние на употреба, сходство с надуваемите дюшеци), то е изделие за къмпинги. Вж. също Обяснителните бележки към КН за позиция 6306 90 00  и Обяснителните бележки към Хармонизираната система за 6306 , първи параграф, точка 5.
                        Следователно изделието трябва да бъде класирано в код по КН 6306 90 00  като „артикул за къмпинг“.
                     
                  
               
            
               (*1)  Изображението е само за информация.